Title: Päivän ruokalista
Course: Funktionaalista video-oppimateriaalia ravintola-alan S2-opiskelijoille > Section: Kaveriseurue saapuu ravintolaan

Tarjoilija esittelee videolla asiakkaille päivän lounaslistan:

”Ja tässä teille ruokalistat. Tällä viikolla meidän pääruokavaihtoehtoja olisi neljä. Siellä on ensimmäisenä ylikypsää possunniskaa, paahdettuja luomujuureksia ja Skånen perunaa. Toisena listalla on teriyaki-lohta luomu-wokkikasvisten ja jasmiiniriisin kanssa. Kolmantena pääruokana on katkarapu-avocadosalaatti, jossa on mukana muun muassa paahdettua tomaattia. Neljäntenä on grillattu luomuselleripihvi herneiden, papujen ja salvian kanssa kermaisella suppilovahverokastikeella. Tämä viimeinen annos on muuten myös vegaaninen. Alkuruokana olisi coctailpalalautanen, joka sisältää savupororieskarullan sekä saaristolaisleipää kylmäsavulohimoussella. --- . Tänään meillä on jälkiruokana omenastruudelia. Lounaaseen kuuluu myös kahvia tai teetä.”

Tehtävät:

1. Sinun pitää kirjoittaa päivän ruokalista, jotta sen voi lisätä ravintolan nettisivulle. Kirjoita ruokalista tarjoilijan esittelyn perusteella. Jos haluat, voit lukea lisää ruokalistan kirjoittamisesta Kielitoimiston ohjepankista.
2. Ruokasanat:

  1. Lue vielä yläpuolelta tarjoilijan kertoma ruokalistan esittely. Kirjoita ruokasanat ryhmiin sen perusteella, missä muodossa ne ovat.
  2. Katso tekemiäsi ryhmiä. Mikä eri sijamuotojen merkitys tarjoilijan puheessa on?
  3. Alla on Omnian Henricus-ravintolan erään viikon lounaslista. Melkein kaikki ruokasanat ovat partitiivimuodossa.
    - Etsi yksikön partitiivin päätteet sanoista.
    - Tutki, mitkä ovat yksikön partitiivin päätteet ja millaisissa sanoissa eri päätteitä käytetään.
    - Kirjoita sääntö, miten yksikön partitiivi tehdään.

Maanantai

- Vegaanista makaronivuokaa
- Peruna gnoccheja ja kermaista sieni-pekonikastiketta

Tiistai

- Grillattua luomubataattia ja linssi-kookoskastiketta (vegaaninen)
- Kreolilaista kana-katkarapugumboa

Keskiviikko

- Vegaanista Vorschmackia ja suolakurkkuja sekä ‘hapankermaa’
- Härkä-stoutpataa

Torstai

- Marokkolaistyylistä soija-luomukasvistaginea (vegaaninen)
- Panangcurrya kalasta ja jasmiiniriisiä

Perjantai

- Luomuparsa-cashewpähkinägratiinia
- Grillattua kassleria ja omena-inkiväärihilloa