Title: Ohjeita opettajalle
Course: Funktionaalista video-oppimateriaalia ravintola-alan S2-opiskelijoille

Oppimateriaalin esittely

Oppimateriaali ravintola-alan S2-opiskelijoille yhteisten tutkinnon osien S2- ja TET-kursseille sekä ammatillisiin opintoihin.

Oppimateriaali sisältää viisi eri videota: kolme ravintolakäyntivideota, työhaastatteluvideon ja videon, jossa S2-opiskelijat kertovat suomen kielen oppimisen tärkeydestä. Kolmesta ravintolavideosta on sekä tekstitetty että tekstittämätön versio. Kahdesta muusta videosta on vain tekstitetyt versiot. Materiaali on tarkoitettu lähiopetukseen ja useimpia tehtäviä voidaan käyttää myös esimerkiksi kotitehtävinä. Monet ravintolavideoiden tehtävistä voivat vaatia opettajan alustusta asiaan. Niissä kuitenkin pyritään kannustamaan opiskelijoita tutkimaan kieltä itse. Lähtökohta on funktionaalinen kielenoppiminen.

Opiskeltavat asiat

Työhaastatteluvideo sopii hyvin Työelämässä toimiminen- kursseille sekä työnhakukursseille. Videon haastateltavaa esittää S2-opiskelija ja videolta saa hyvät esimerkit kysymyksiin vastaamiseen ja kehonkieleen ko. tilanteessa.

Video, jossa opiskelijat kertovat suomen kielen oppimisestaan, on monikäyttöinen. Siinä ei ole tehtäviä, mutta sitä voidaan käyttää alustuksena uusien S2-ryhmien opiskelun alussa ja aina kun halutaan keskustella suomen kielen opiskelusta ja kielen osaamisen tärkeydestä Suomessa asuessa. Videon lopun "puhu minulle suomea" on opiskelijoiden toive muille ihmisille, koska heidän mukaansa heille puhutaan usein englantia. Videon repliikit ovat opiskelijoiden itsensä kirjoittamia.

Ravintolavideoiden dialogissa ja Moodle-tehtävissä keskitytään eri asioihin. Opettajan on kuitenkin mahdollista tutkia opiskelijoiden kanssa dialogia tarkemmin myös muista näkökulmista. Kaikissa videoissa asiakkaat ja tarjoilija puhuvat niin, kuin he puhuisivat oikeasti siinä tilanteessa. Puhekielen ymmärtäminen onkin yksi keskeisistä asioista koko oppimateriaalissa.

Alla ravintolavideoiden tehtävien aiheet:

Pariskunta tulee ravintolaan

- Kehonkieli
- Kohtelias kieli ja tervehdykset
- Partitiivi ja verbit suositella, sisältää jtkn ja kuulua jhkn
- Numeroilmaukset
- Reittien neuvominen
- Puhekielen juomasanoja

Kaveriseurue tulee ravintolaan

- Hankalat asiakaspalvelutilanteet (eli kun ravintola tekee virheen)
- Partitiivi, TU-partisiippi
- Puhekielen ruokaan ja syömiseen liittyviä sanoja

Perhe tulee ravintolaan

- Erityisruokavaliot ja allergiat
- Teitittely, lapselle puhuminen
- Reagointi ja small talk
- Tykätä ja maistua

Tehtävät ja opetuksen eriyttäminen

Moodlessa olevat tehtävät ovat suurimmaksi osaksi samoja kaikille opiskelijoille. Joistain niistä tosin on myös helpompi versio.

Interaktiivisten ravintolavideoiden tehtävissä on hieman eroa tekstitetyssä ja tekstittämättömässä videossa. Osa tekstitettyjen videoiden tehtävistä ovat helpompia kuin tekstittämättömien videoiden tehtävät.

Opettaja voi opetusryhmän mukaan valita, käyttääkö tekstitettyä vai tekstittämätöntä versiota videoista. Videoiden dialogit on saatavilla myös ja nekin voi tarvittaessa antaa opiskelijoiden käyttöön. Tuntitehtävissä ei yleensä ole palautuslaatikkoa, mutta halutessaan opettaja voi helposti lisätä sen, kun tehtävä on luotu Tehtävä-aktiviteetilla.

Dialogit