Title: Suositteleminen, tehtävä 2
Course: Funktionaalista video-oppimateriaalia ravintola-alan S2-opiskelijoille > Section: Perhe tulee ravintolaan

Alla on ravintola Henricuksen lounaslistan ruokia (vk 46/2022). Asiakkaat tulevat lounaalle. Mitä vastaat heille? Perustele vastauksesi.

Asiakas 1: ”Mä treenaan paljon ja meen täältä suoraan treeneihin. Mun tarvis saada paljon energiaa, jotta mä jaksan hyvin. Mikä näistä annoksista sopis? Mulla ei oo allergioita eikä erityisruokavalioita.”

Asiakas 2: ”Mä en voi syödä gluteeniviljoja, sipulia, kaalia ja papuja. Onko teillä mitään mulle sopivaa tänään?”

Asiakas 3: ”Mä oon vegaani. Mitä mä voin teillä syödä?”

Asiakas 4: ”Mä tykkään ihan tavallisesta suomalaisesta ruoasta. Siinä ei saa olla paljoa mausteita eikä liikaa eri ainesosia. Jotain ihan perusruokaa.”

Asiakas 5: ”Mulla on maidoton ruokavalio. Onks näistä ruoista joku, jota mä en voi syödä?”

Lounaslistan ruuat:

Kasvispasta – Tomaattimurska, tomaattisose, porkkana, alkoholiton punaviini, selleri, sipuli, soijakastike, sitruuna, sokeri, basilika, timjami, oliiviöljy, valkosipuli, rosmariini, kaneli, mustapippuri, pasta (vehnäjauho)

Kanakiusaus – Kana, peruna, sipuli, kerma, voi, Emmental, suola, pippuri

Kookos-papu-bataattipata – Papu, bataatti, kesäkurpitsa, paprika, tomaatti, porkkana, alkoholiton punaviini, selleri, sipuli, soijakastike, sitruuna, sokeri, basilika, timjami, oliiviöljy, valkosipuli, rosmariini, kaneli, mustapippuri, kookosmaito, chili

Porsasta ja wokattuja kasviksia – Paprika, sipuli, porkkana, kesäkurpitsa, kiinankaali, valkosipuli, porsaanliha, seesamiöljy, soijakastike, sweet chilikastike

Vegaaninugetit ja ranskanperunat – Herneproteiini, riisijauho, kikhernejauho, maissitärkkelys, dekstroosi, rypsiöljy, aromit, E461 stabilointiaine, sitruskuitu, muunneltu tärkkelys, sorbiinihappo, ranskanperunat

Fish & chips – Sei, kananmuna, korppujauho, vehnäjauho, ranskanperunat