Title: Kuutioitu, paistettu, haudutettu, hienonnettu
Course: Funktionaalista video-oppimateriaalia ravintola-alan S2-opiskelijoille > Section: Kaveriseurue saapuu ravintolaan

Videolla asiakas pyysi tarjoilijaa kertomaan, mitä Skånen perunat ovat. Tarjoilija vastasi hänelle:

”Skånen perunat on kuutioituja perunoita, jotka on paistettu sipulin ja valkosipulin kanssa ja sitten lisätään kermaa ja valkoviiniä. Ja nämä kypsäksi haudutetut perunat maustetaan lopuksi vielä hienonnetulla persiljalla sekä timjamilla.”

Lihavoidut sanat (kuutioitu, paistettu, haudutettu, hienonnettu) ovat muodossa, jota käytetään silloin, kun jotain tehtiin / on tehty / oli tehty. Esimerkiksi ”avattu pullo” tarkoittaa pulloa, joka avattiin / on avattu / oli avattu.

(Voit etsiä lisätietoja internetistä hakusanalla "TU-partisiippi".)

Tehtävät:

1. Miten voit sanoa seuraavat sanat toisin?
Esimerkiksi: kuutioitu omena = omena, joka kuutioitiin

a) grillattu lohi

b) viipaloitu leipä

c) suikaloitu kaali

d) pilkottu tomaatti

e) maustettu pihvi

2. Miten voit sanoa seuraavat sanat lyhyemmin?
Esimerkiksi: pihvi, joka paistettiin = paistettu pihvi

a) voi, joka sulatettiin

b) ohje, joka oli luettu

c) lasku, joka maksettiin

d) ravintola, joka on juuri avattu

e) sipuli, joka silputtiin

3. Alla on osa Valion persimonsalaattiohjeesta ja aiemmin luit tarjoilijan selityksen Skånen perunoiden valmistuksesta. Kerro, mitä Skånen perunoiden ja persimonsalaatin raaka-aineille on tehty. (Esimerkki: “Lisää suikaloitu kaali” = Kaali suikaloitiin / on suikaloitu ennen sen lisäämistä.)

”Kerrostele revittyjä salaatinlehtiä, paloiteltua persimonia ja juustoa sekä ohueksi viipaloitua sipulia laakeaan vatiin. Ripottele väleihin mintun lehtiä (hienonna tarvittaessa) ja rouhittua pippuria.”

Lähde: Valion persimonsalaattiohje. Viitattu 25.10.2022

4. Tee itse virkkeitä, joissa käytät tehtävän 1 sanoja.

5. Mitä tarjoaisit aamupalabuffetissa? (Esimerkiksi "paistettua kananmunaa, viipaloitua juustoa,...") Voit käyttää alla olevaa kuvaa apuna.